
RAPORTUL COMISIEI DE ETICĂ A UNIVERSITĂŢII DIN BUCUREŞTI 
2020



Comisia de Etică a Universităţii din Bucureşti a avut următoarea componenţă:
1. în perioada 01.01.2020 – 22.03.2020

Vicepreşedinţi
Conf. univ. dr. Mihaela-Elena BADEA – Facultatea de Chimie
Prof. univ. dr. Marian NICOLAE – Facultatea de Drept

Membri
Prof. univ. dr. Ortansa CSUTAK – Facultatea de Biologie
Prof. univ. dr. Mihaela POP – Facultatea de Filosofie
Prof. univ. dr. Claudia TIMOFTE – Facultatea de Fizică
Prof. univ. dr. Daniela DUMBRĂVEANU – Facultatea de Geografie
Prof. univ. dr. Ovidiu BOZGAN – Facultatea de Istorie
Prof. univ. dr. Andrei AVRAM – Facultatea de Limbi şi Literaturi Străine
Prof. univ. dr. Marian APRODU – Facultatea de Matematică şi Informatică
Prof. univ. dr. Diana CSORBA – Facultatea de Psihologie şi Ştiinţele Educaţiei
Prof. univ. dr. Florin LAZĂR – Facultatea de Sociologie şi Asistenţă Socială
Prof. univ. dr. Ioan STANOMIR – Facultatea de Ştiințe Politice
Student Ștefan Nicolae CĂLIN – Facultatea de Drept 

1. ca urmare a deciziei Rectorului Universității din București cu nr. 62/23.03.2020, numărul membrilor Comisiei de Etică devine 11 cărora li se alătură până la trei membri supleanți. Astfel, în perioada 23.03.2020 - 31.12.2020 componența CE a fost următoarea:

Preşedinte
Prof. univ. dr. Mircea DUMITRU – Facultatea de Filosofie în perioada 03.04 - 10.05.2020 (demisie din CE pe data de 10.05.2020)
Conf. dr. Mihaela-Elena BADEA – Facultatea de Chimie (din 21.05.2020)

Vicepreşedinţi
Conf. univ. dr. Mihaela-Elena BADEA – Facultatea de Chimie în perioada 03.04 - 20.05.2020
Prof. univ. dr. Marieta AVRAM – Facultatea de Drept (din 03.04.2020)
Prof. univ. dr. Ovidiu BOZGAN – Facultatea de Istorie (din 21.05.2020)

Membri
Prof. univ. dr. Claudia TIMOFTE – Facultatea de Fizică (din 20.10.2020)
Prof. univ. dr. Marian PETCU – Facultatea de Jurnalism și Științele Comunicării
Conf. univ. dr. Alexandru NICOLAE – Facultatea de Litere (din 18.05.2020)
Prof. univ. dr. Marian APRODU – Facultatea de Matematică şi Informatică (demisie din CE pe data de 21.09.2020)
Conf. univ. dr. Diana CSORBA – Facultatea de Psihologie şi Ştiinţele Educaţiei
Prof. univ. dr. Florin LAZĂR – Facultatea de Sociologie şi Asistenţă Socială
Prof. univ. dr. Ioan STANOMIR – Facultatea de Ştiințe Politice
Prof. univ. dr. Georgică GRIGORIȚĂ - Facultatea de Teologie Ortodoxă
Student Ștefan Nicolae CĂLIN – Facultatea de Drept (până la 16 decembrie 2020)
Student Constantin Alexandru MANDA (din 16 decembrie 2020)

Membri supleanți
Prof. univ. dr. Alexandru NICOLAE – Facultatea de Litere (23.03 - 17.05.2020)
Prof. univ. dr. Claudia TIMOFTE – Facultatea de Fizică (23.03 - 19.10.2020)
Prof. univ. dr. Mihaela POP – Facultatea de Filosofie
Prof. univ. dr. Cristian BEREANU – Facultatea de Matematică şi Informatică (din 16.09.2020)

În anul 2020, au fost înregistrate 15 cazuri care au fost rezolvate după cum urmează:
1. Comisia de Etică (CE) a Universităţii din Bucureşti a analizat 11 sesizări care 
s-au referit la aspecte privind conduita academică. 
· În cinci cazuri (patru de la Facultatea de Jurnalism şi Ştiinţele Comunicării și unul de la Facultatea de Administrație și Afaceri), în care a fost reclamat comportamentul contrar eticii în relațiile student-cadru didactic sau în relațiile intercolegiale, CE a respins sesizările, apreciind că asemenea litigii trebuie să fie soluționate la nivelul Departamentului, Consiliului Facultății sau al Comisiei de Etică a Facultății. 
· Două sesizări transmise de Consiliul de Etică și Management Universitar – CEMU, în care erau reclamate aspecte contrare principiilor eticii academice în desfășurarea unor examene (Facultatea de Drept) au fost respinse din lipsă de probe și pentru că unele aspecte nu erau de competența CE.
· Alte două cazuri, referitoare la comportamentul contrar eticii în mediul online (Facultatea de Limbi și Literaturi Străine) sau în timpul examinării (Facultatea de Drept) al unor studenți, au fost clasate deoarece s-a depășit termenul de soluționare prevăzut de regulamentul Comisiei de Etică, în vigoare la data sesizării.
· Două sesizări (ambele de la Facultatea de Litere) referitoare la comportamentul contrar eticii în relațiile intercolegiale au fost soluționate prin propunerea aplicării sancțiunii AVERTISMENT SCRIS persoanei reclamate. 
1. Comisia de Etică a primit o sesizare referitoare la nereguli în procesul de publicare a unei lucrări la Editura Universității din București. În urma analizării tuturor datelor, CE a hotărât că nu se impune retragerea volumului din librării și nu se justifică sancționarea persoanelor reclamate. De asemenea, CE a solicitat Editurii Universității din București actualizarea cadrului juridic care reglementează relațiile între Editură și editorii de volume colective.
1. Într-o sesizare făcută de un absolvent al Facultății de Științe Politice s-a reclamat încălcarea dreptului de înscriere la concursul de admitere la Studii doctorale la aceeași facultate. Comisia de Etică a constatat că aspectele invocate nu sunt de competența acesteia și a clasat sesizarea.
1. Comisia de Etică a Universităţii din Bucureşti a analizat un caz referitor la incompatibilitatea dintre calitatea de studentă la Facultatea de Teologie Romano-catolică și comportamentul social al acesteia (cercetată penal pentru infracțiunea de lovire sau alte violențe). Sesizarea a fost clasată ca nefiind de competența Comisiei de Etică.
1. Comisia de Etică a fost solicitată de către Comisia pentru cercetarea abuzurilor, combaterea corupției și petiții a Senatului României să emită un punct de vedere referitor la petiția unui fost cadru didactic de la Departamentul de Educație Fizică și Sport al Universității din București. În elaborarea acestuia CE a colaborat cu Direcția Juridică. 
1. Pentru cazul de plagiat rămas restant din 2019 (Facultatea de Drept), CE a apelat la un expert din afara Universității. Concluzia acestuia a fost că teza nu poate fi considerată plagiat în sensul art. 4(1)d din Legea nr. 206/2004. Deoarece procedura folosită a dus la depășirea termenului de soluționare prevăzut de regulamentul Comisiei de Etică, în vigoare la data sesizării, CE a hotărât clasarea sesizării.

În perioada aprilie-iunie 2020, Comisia de Etică a lucrat împreună cu reprezentanții Centrului de Acțiune, Resurse, Formare pentru Integritate Academică al Universității din București (CARFIA) la redactarea unui nou Cod de Etică și Deontologie. După definitivarea acestuia, în perioada iulie-septembrie, membri CE au pregătit un nou Regulament de organizare și funcționare a CE, adaptat la cerințele noului Cod de Etică și Deontologie. Ambele documente au fost aprobate în ședința Senatului Universității din București din data de 16 decembrie 2020 și au fost postate pe site-ul universității.

